PRILOG II TEHNIČKA SPECIFIKACIJA

Poziv za dostavljanje ponuda za izradu softverskog rješenja za dron i mobilnu apliakciju u okviru  sistema VATROGON 
Broj nabavke: ES-0003/25

Tehničke specifikacije sastavni su dio ovog Poziva za dostavljanje ponuda. Ponuda mora zadovoljiti sve tražene tehničke karakteristike, te obuhvatiti sve stavke iz tehničke specifikacije koje predstavljaju minimalne tehničke karakteristike.
Ponuđači su pozvani da popune tabelu na sledećim stranicama:
• Kolonu 2 koju popunjava naručilac prikazuje zahtijevane specifikacije (koje se ne smiju mijenjati od strane ponuđača),
• Kolonu 3 treba da popuni ponuđač i treba opisati šta se nudi (na primjer, DA/NE definišući nudi li traženo iz kolone 2, ili opisati model i karakteristike ponuđenog)
• Kolona 4 omogućava ponuđaču da da komentare o svojoj ponuđenoj isporuci i eventualne reference na dokumentaciju.
Eventualna dokumentacija koja se dostavi treba jasno da označi (istakne, označi) modele koje se nude i opcije koje su uključene, ako postoje, kako bi evaluatorima bilo jasno koja je tačna konfiguracija. Ponude koje ne omogućavaju precizno identifikovanje modela i specifikacija mogu biti odbijene od strane komisije za evaluaciju.
Ponuda mora biti dovoljno jasna da omogući evaluatorima lako upoređivanje između zahtijevanih specifikacija i ponuđenih specifikacija. 
Kolone 1-2 popunjava naručilac.
Kolone 3-4 popunjava ponuđač.
Kako bi se ponuda smatrala valjanom, ponuđeni predmet nabave mora zadovoljiti sve što je traženo u obrascu Tehničkih specifikacija. 

	[bookmark: _heading=h.q4xukz4uijyw]Softversko rješenje za dron (DroneApp) – platforma i arhitektura
Softversko rješenje mora biti namijenjeno radu na NVIDIA Jetson Orin Nano računaru ugrađenom u izviđački dron Vatrogon sistema, uz sljedeće zahtjeve:
· rad na operativnom sistemu Ubuntu 22.04, u okviru JetPack 6 okruženja;
· razvoj u programskom jeziku Python, uz modularnu strukturu koja razdvaja konfiguraciju, komunikaciju sa kontrolerom leta, komunikaciju sa VCC-om i osnovnu aplikativnu logiku;
· rad bez korisničkog interfejsa, uz povezivanje kontrolera leta Cube Orange+ / ArduPlane sa postojećim VCC sistemom;
· organizaciju kroz tri odvojena sistemska servisa: DroneBootstrap za bezbjedno pokretanje, DroneApp za glavne funkcionalnosti i DroneGuard za nadzor ispravnosti rada;
· odvojene razvojni i produkcioni režim, uz isporuku produkcionog softvera kroz verzionisane pakete;
· mogućnost budućeg proširenja modulima za AI detekciju događaja na samom dronu.
Podešavanje kontrolera leta putem standardnih alata, kao što je QGroundControl, nije predmet ove nabavke.

	Komunikacija sa kontrolerom leta i VCC sistemom
Softversko rješenje mora omogućiti povezivanje kontrolera leta drona sa postojećim Vatrogon Command Centre (VCC) sistemom, uključujući:
· komunikaciju sa kontrolerom leta Cube Orange+ putem MAVLink protokola preko serijske UART veze;
· komunikaciju sa VCC-om putem REST API interfejsa preko 5G/LTE mreže, uz šifrovanu komunikaciju i autentifikaciju zasnovanu na JWT tokenima;
· potvrdu identiteta svakog drona prema VCC-u prije početka operativnog rada;
· preuzimanje telemetrijskih podataka sa kontrolera leta i dostavljanje VCC-u, uključujući lokaciju, visinu, brzinu, stanje baterije, režim leta i operativni status;
· prijem i obradu operativnih komandi i podataka o misijama iz VCC-a, uz prosljeđivanje kontroleru leta i povratnu informaciju o njihovom prihvatanju ili grešci;
· evidentiranje prekida komunikacione veze i automatsko ponovno uspostavljanje komunikacije kada mreža postane dostupna.
Upravljanje misijama i izdavanje operativnih komandi vrši se kroz VCC, dok DroneApp obezbjeđuje njihovu razmjenu sa kontrolerom leta. 

	[bookmark: _heading=h.u42hm5yqd7le]Pouzdanost rada i postupanje pri prekidu komunikacije
Softversko rješenje mora omogućiti pouzdan rad na dronu, uključujući:
· nastavak lokalnog rada bez zavisnosti od stalne dostupnosti VCC-a, u skladu sa prethodno odobrenom misijom i bezbjednosnim pravilima;
· lokalno čuvanje podataka namijenjenih VCC-u tokom prekida veze, uz naknadnu sinhronizaciju nakon ponovnog uspostavljanja komunikacije;
· kontrolu sinhronizacije radi sprečavanja dupliranja zapisa i izvršavanja zastarjelih operativnih komandi;
· nadzor rada aplikacije i povezanih servisa putem servisa DroneGuard, uz evidentiranje grešaka i automatsko ponovno pokretanje u slučaju otkaza, kada je to bezbjedno;
· vođenje evidencije o pokretanju i zaustavljanju servisa, prekidima veze, greškama i postupcima oporavka.
Prekid veze sa VCC-om ili otkaz DroneApp-a ne smije onemogućiti rad kontrolera leta i njegovih ugrađenih bezbjednosnih mehanizama. Ponašanje pri gubitku veze i ponovnom povezivanju mora biti dokumentovano i usaglašeno sa naručiocem.

	[bookmark: _heading=h.neuk278hcftd]Bezbjednost softvera i zaštita podataka na dronu
Softversko rješenje mora obuhvatiti sljedeće slojeve zaštite:
· Zaštita operativnog sistema: ograničavanje pristupa i isključivanje nepotrebnih servisa, uz jedinstvene pristupne podatke za svaki dron.
· Šifrovano skladištenje: čuvanje aplikativnog koda i podataka u šifrovanom kontejneru, uz zaštitu ključa putem hardverskog bezbjednosnog modula (TPM), radi sprečavanja čitanja sadržaja nakon izdvajanja skladišnog medija iz drona.
· Odvojeno bezbjedno pokretanje: servis DroneBootstrap otključava šifrovani kontejner nakon uspješne provjere uslova za pokretanje i zaključava ga nakon zaustavljanja aplikacije i oslobađanja resursa.
· Šifrovanje podataka po sesiji: podaci svake operativne sesije štite se zasebnim AES-256 ključem, uz bezbjedno upravljanje ključevima.
· Bezbjedno brisanje: mehanizam za nepovratno uklanjanje zaštićenih podataka ili uništavanje pripadajućih kriptografskih ključeva u slučaju detektovanog zarobljavanja ili neovlašćenog fizičkog pristupa.
Ponuđač je dužan da opiše predloženi način realizacije zaštite i potrebne hardverske preduslove, uključujući TPM. Uslovi za aktiviranje bezbjednosnog brisanja moraju biti dokumentovani i usaglašeni sa naručiocem, uz zaštitu od slučajnog aktiviranja. Aktiviranje zaštitnih mehanizama ne smije ugroziti osnovne funkcije kontrolera leta i bezbjednost leta

	[bookmark: _heading=h.52xd40gqnn5]Mobilna aplikacija – autentifikacija i korisnički pristup
Mobilna aplikacija mora omogućiti ovlašćenim korisnicima na terenu pristup informacijama iz postojećeg VCC sistema, uključujući:
· sigurnu prijavu putem korisničkog naloga;
· kontrolu pristupa podacima i funkcionalnostima u skladu sa korisničkim ulogama i ovlašćenjima definisanim u VCC-u;
· šifrovanu komunikaciju sa VCC-om i bezbjedno čuvanje autentifikacionih podataka na mobilnom uređaju;
· upravljanje korisničkom sesijom, uključujući odjavu, istek sesije i postupanje u slučaju ukidanja prava pristupa;
· pregledan korisnički interfejs prilagođen korišćenju na mobilnim telefonima.
Mobilna aplikacija služi za prijem i pregled informacija i potvrdu prijema upozorenja. Upravljanje dronovima i misijama ostaje u okviru VCC sistema.
Ponuđač je dužan da navede podržane mobilne platforme, minimalne verzije operativnih sistema i predloženi način distribucije aplikacije.

	[bookmark: _heading=h.pc2uebgcpjq3]Mobilna aplikacija – obavještenja i pregled događaja
Mobilna aplikacija mora omogućiti dostavljanje upozorenja i pregled potvrđenih događaja iz VCC sistema, uključujući:
· prijem push obavještenja o potvrđenim događajima, kao što su požar, dim i drugi događaji evidentirani u VCC-u;
· dostavljanje obavještenja ovlašćenim korisnicima u skladu sa njihovim ulogama i pravima pristupa;
· otvaranje detalja događaja iz primljenog obavještenja;
· prikaz vrste događaja, vremena, lokacije na mapi i prateće fotografije ili fotografija;
· mogućnost da korisnik izričito potvrdi prijem upozorenja, uz evidentiranje identiteta korisnika i vremena potvrde u VCC-u;
· pregled dostupnih događaja i njihovog ažuriranog statusa preuzetog iz VCC-a.
Potvrda prijema upozorenja mora biti jasno odvojena od potvrđivanja samog događaja ili njegovog rješavanja. Nakon ponovnog uspostavljanja internet veze, aplikacija mora omogućiti osvježavanje dostupnih događaja i slanje eventualnih potvrda prijema koje su privremeno sačuvane na uređaju.

	Integracija sa postojećim VCC sistemom
Oba softverska rješenja moraju biti integrisana sa postojećim Vatrogon Command Centre (VCC) sistemom, uključujući:
· usaglašavanje API interfejsa, formata podataka i načina autentifikacije sa postojećom VCC arhitekturom;
· povezivanje DroneApp-a sa VCC-om radi razmjene telemetrijskih podataka, operativnih statusa, komandi i podataka o misijama;
· povezivanje mobilne aplikacije sa VCC-om radi autentifikacije korisnika, preuzimanja potvrđenih događaja, dostavljanja push obavještenja i evidentiranja potvrda prijema;
· izradu ili prilagođavanje VCC API interfejsa i pratećih funkcionalnosti potrebnih za realizaciju zahtjeva iz ove specifikacije, u saradnji sa naručiocem;
· usklađivanje korisničkih ovlašćenja i identiteta dronova sa evidencijama u VCC-u;
· dokumentovanje realizovanih interfejsa, strukture podataka i postupaka povezivanja.
Integracija mora očuvati postojeće funkcionalnosti VCC-a. Ponuđač je dužan da u ponudi navede potrebne izmjene i preduslove, uključujući pristup dokumentaciji, testnom okruženju i drugim resursima koje obezbjeđuje naručilac.

	Testiranje i kriterijumi prihvatanja
Ponuđač je dužan da sprovede i dokumentuje testiranje oba softverska rješenja i njihove integracije sa VCC sistemom, uključujući:
· provjeru komunikacije DroneApp-a sa kontrolerom leta i VCC-om, razmjene telemetrijskih podataka i obrade operativnih komandi;
· provjeru ponašanja pri prekidu i ponovnom uspostavljanju veze, lokalnog čuvanja podataka i naknadne sinhronizacije;
· provjeru rada servisa DroneBootstrap, DroneApp i DroneGuard, uključujući oporavak nakon otkaza aplikacije;
· provjeru autentifikacije, kontrole pristupa, šifrovanja i upravljanja ključevima;
· provjeru mehanizma bezbjednog brisanja u kontrolisanom testnom okruženju, bez ugrožavanja operativnih podataka i bezbjednosti leta;
· provjeru prijave u mobilnu aplikaciju, korisničkih ovlašćenja, prijema push obavještenja, prikaza detalja događaja i evidentiranja potvrde prijema u VCC-u;
· provjeru da integracija ne narušava postojeće funkcionalnosti VCC sistema.
Plan testiranja i očekivani rezultati usaglašavaju se sa naručiocem prije početka testiranja. Ponuđač dostavlja izvještaj sa rezultatima i otklanja utvrđene nedostatke.
Konačno prihvatanje isporuke vrši se nakon uspješne demonstracije svih obaveznih funkcionalnosti, otklanjanja nedostataka koji onemogućavaju njihov ispravan ili bezbjedan rad i predaje ugovorene dokumentacije, uz potvrdu naručioca.

	Implementacija, isporuka i dokumentacija
Ponuđač je odgovoran za implementaciju i isporuku oba softverska rješenja, uključujući:
· instalaciju i konfiguraciju DroneApp-a i pratećih servisa na ciljnoj hardverskoj platformi koju obezbjeđuje naručilac;
· pripremu mobilne aplikacije za distribuciju i instalaciju na podržanim mobilnim platformama;
· predaju kompletnog izvornog koda razvijenog u okviru nabavke, uključujući izmjene VCC-a, konfiguracione obrasce i skripte potrebne za izgradnju i instalaciju;
· predaju verzionisanih produkcionih paketa i uputstava za ažuriranje i povratak na prethodnu stabilnu verziju;
· pripremu tehničke dokumentacije koja opisuje arhitekturu, module, API interfejse, zavisnosti i bezbjednosne mehanizme;
· pripremu uputstava za instalaciju, konfiguraciju, održavanje, oporavak sistema i upravljanje pristupnim podacima i kriptografskim ključevima;
· pripremu korisničkog uputstva za mobilnu aplikaciju i obuku predstavnika naručioca za korišćenje i osnovno održavanje isporučenih rješenja;
· dostavljanje spiska korišćenih komponenti trećih strana, njihovih licenci i eventualnih dodatnih ili periodičnih troškova.
Isporuka mora omogućiti naručiocu da samostalno ili uz angažovanje drugog izvođača instalira, održava i dalje razvija rješenja, uz poštovanje licenci korišćenih komponenti.
Konačni rezultat nabavke moraju biti funkcionalan DroneApp i mobilna aplikacija, integrisani sa VCC sistemom, testirani i spremni za upotrebu u ugovorenom obimu.

	
	

	
	[bookmark: _heading=h.mcwxks3nysgp]
	
	



11
	[bookmark: _heading=h.g0lz3c6u9llb][image: ]
	Projekat je sufinansiran od strane Fonda za inovacije Crne Gore u okviru „Programa za podsticanje inovacija u funkciji energetske efikasnosti u industriji“. Ovaj dokument sadrži stavove i mišljenje autora i Fond za inovacije Crne Gore se ne može smatrati odgovornim za njega.

